Skool kry astronomiese voordeel | Netwerk24
Skool kry astronomiese voordeel
Die Hoërskool Kroonstad (Blouskool) se nuwe hokkie-astro, 'n eerste vir die Fezile Dabi-streek, sal teen einde Mei voltooi wees.
Dié baan sal aan internasionale vereistes voldoen en ook aan dié van die Federasie vir Internasionale Hokkie (FIH), met 'n nasionale klas 1-klassifikasie.
Dit beteken dat sekere nasionale wedstryde in Kroonstad aangebied kan word.
'n Besluit van Hokkie Suid-Afrika, wat op Noord-Vrystaat-hokkie se jaarvergadering bevestig is, is dat alle liga-uitspeelwedstryde in die toekoms slegs op astro gespeel sal word.
Blouskool sal dus gerat wees en aan die vereistes voldoen.
"Ons is vreeslik opgewonde oor ons nuwe astro en hoewel ons reeds ná Mei die baan in gebruik sal neem, sal die amptelike opening aan die begin van Julie plaasvind," sê Riaan Burger, Blouskool se bemarker.